
     ROMÂNIA, JUDEȚUL PRAHOVA      
________________________________________________________________________________________________


Anexa 8  la Hotărâre nr.215/2022
REGULAMENT

privind instituirea si aplicarea “taxei pentru sapatura in infrastructura domeniului public” si a “taxei pentru ocuparea temporara a domeniului public/privat  ” pe raza localității Azuga in anul fiscal 2023
Capitolul 1 – Dispoziţii generale

 Art.1-  Cadrul legal

Prezentul Regulament a fost întocmit în baza următoarelor acte normative:

 1. Ordonanta de Urgenta nr. 57/2019 privind Codul Administrativ si Legea 215/2001, republicata, privind administratia publica locala, cu modificarile si completarile ulterioare;

 2. Legea nr. 213/1998, actualizata, privind bunurile proprietate publică, cu modificările şi completările ulterioare;

 3. Legea nr. 51/2006 a serviciilor comunitare de utilităţi publice locale, cu modificările şi completările ulterioare;

 4. Legea nr. 227/2015 privind Codul Fiscal;

 5. OG nr.43/1997 privind regimul drumurilor, republicată, cu modificările şi completările ulterioare;

 6. OG nr. 2/2001 privind regimul juridic al contravenţiilor, cu modificările şi completările ulterioare;

 7. Legea 50/1991, privind autorizarea executării lucrărilor de construcţii, cu modificările şi

completările ulterioare.

 8. Legea 10/1995 privind calitatea in constructii, cu modificarile si completarile ulterioare.

  Capitolul 2 – Scopul regulamentului

    Art.2. -  Regulamentul are ca scop stabilirea unei metodologii sustenabile si operationala necesara obţinerii acordului proprietarului domeniului public si privat (sub forma avizului de executare lucrari - sapatura) şi  derulării în condiţii optime a lucrărilor executate la reţelele tehnico-edilitare, aducerea la starea iniţială a zonelor afectate (carosabil, trotuare, zone verzi, parcări, alei pietonale)  ocuparea temporara a domeniului public/i privat in alte scopuri si cu materiale de contructii etc, cu stabilirea taxelor aferente, respectiv:
       a) condiţiile şi documentele necesare obţinerii avizului de executare lucrari - săpătură in cazul lucrărilor aferente reţelelor tehnico-edilitare realizate pe domeniul public si privat al orasului Azuga;

       b) sancţiunile aplicabile în cazul nerespectării condiţiilor stabilite prin avizul de executare lucrari - sapatura;

      c)    recepţia lucrărilor privind aducerea terenului la starea iniţială.

      d)   condiţiile şi documentele necesare obţinerii  acordului  de ocupare temporara a terenului apartinand domeniului public si privat  ocazional, contra cost, pe o perioada de timp determinata, fara licitatie publica   cu materiale de constructii ( ex.nisip, balast, caramizi, material lemnos, schele, etc) precum si ocuparea terenurilor pe domeniu public/privat in in vederea  efectuarii comertului stradal ocazional in fata spatiilor comerciale de alimentatie publica autorizate sau alte scopuri 
Capitolul 3. -  Definirea unor termeni utilizaţi în cadrul prezentului regulament:

Art. 3 - În sensul prezentului regulament, noţiunile de mai jos se definesc după cum urmează:

- Aviz – document scris, emis de către Primăria orasului Azuga – Compartimentul Urbanism,

 prin care se stabilesc termenele şi condiţiile de execuţie a lucrărilor la reţelele tehnico-edilitare aflate pe domeniul public si privat al orasului Azuga;                                                                    

   -    Reţele tehnico-edilitare -utilităţi publice destinate furnizarii/prestarii serviciilor de utilităţi publice;

- Domeniu public - totalitatea bunurilor mobile şi imobile , aflate în proprietatea publică a UAT Azuga, care potrivit legii sau prin natura lor, sunt de folosinţă sau interes public local, stabilite prin hotărâre a Consiliului Local şi care nu au fost declarate prin lege bunuri de uz sau interes public naţional;

- Domeniu privat - bunuri aflate in proprietatea orasului Azuga si care nu fac parte din domeniul public.

- Perioada de valabilitate a Avizului de executare lucrari – sapatura, în cazul lucrărilor aferente reţelelor tehnico-edilitare - perioada cuprinsă între data începerii lucrărilor şi data terminării lucrărilor(cu aducerea zonei afectate la starea iniţială), date stabilite prin respectivul aviz;
- Zona afectată – zona carosabilă, trotuar, teren neproductiv, zonă verde;

- Solicitant – titularii de reţele, orice persoană fizică sau juridică care solicita ocuprea temporara a terenurilor sau intervin la reţelele de utilitate publică si afectează domeniul public sau privat al orasului Azuga.

- Readucere la starea iniţiată – refacerea integrală a carosabilului, trotuarului, zonei verzi,

conform conditiilor din avizul de executare lucrari - săpătură sau acordului de ocupare temporara a terenurilor apartinand domeniului public/privat al orasului Azuga.

- Taxa pentru sapatura in infrastructura domeniului public / Taxa pentru ocuparea temporara a domeniului public/privat  ;     

 -  suma de bani datorată de către solicitant pentru emiterea avizului executare lucrari- săpătură /emitere acord ocupare domeniu public/privat.

  Capitolul 4  – Domeniul de aplicare

Art. 4.1.  Regulamentul se va aplica lucrărilor de investiţii, reparaţii, interventii si ocupare temporara a terenurilor/ activitati executate pe domeniul public si privat al orasului Azuga precum si ocuparea domeniului public/privat in alte scopuri si cu materiale de constructii, de către persoane fizice sau juridice, deţinători sau administratori de reţele, precum si de prestatori autorizaţi care intervin la aceste reţele.

Art. 4.2. Răspunderea civilă, penală şi administrativă faţă de terţi rezultată ca urmare a intervenţiilor pe domeniul public si privat, revine în totalitate titularului de reţele sau executantului de refacere a infrastructurii, în funcţie de faza de execuţie a intervenţiei raportată la momentul producerii evenimentului.

 Capitolul 5  – Procedura privind obţinerea acordului administratorului domeniului public  sau privat al orasului Azuga, obtinere aviz de executie a lucrarilor. 

    Art. 5.1. Pentru executarea lucrărilor de investiţii, reparaţii, reabilitare, modernizare, lucrări de

branşamente, racorduri, se eliberează avizul de executare lucrari - săpătură a lucrărilor aferente reţelelor tehnico - edilitare, de către Primăria orasului Azuga – Compartimentul Urbanism, în baza unei cereri depuse de catre beneficiar sau reprezentantul acestuia.

    Art. 5.2.. Cererea respectivă va fi depusă cu cel putin 5 zile anterior începerii efective a lucrărilor şi va fi însoţită de :                                                                                                                                             

  -  plan de situatie vizat spre neschimbare (copie) conform autorizatiei de construire, cu specificarea exacta a locului, pozitionarea indicatoarelor de circulatie, imprejmuirea si protectia zonei de lucru, capitolul cu partea de refacere din proiectul tehnic.contractul pentru refacere sau după caz lista personalului specializat în refacerea drumului refacerea sistemului rutier, carosabil, trotuar, zona verde,datele de contact ale responsabilului lucrării de refacere,dovada achitării taxelor stabilite prin prezentul Regulament, BI/CI-beneficiar al autorizaţiei de construire/responsbil lucrare,CUI -certificat unic de inregistrare (societate).

Art. 5.3.  După emiterea avizului executare lucrari - sapatura aferente  reţelelor tehnico-edilitare, Compartimentul Urbanism realizează predarea amplasamentului.

Art. 5.4.  Solicitantul avizului sau titularul autorizatiei are obligaţia să solicite prezenţa reprezentantului Primăriei , emitent al avizului, în vederea predării amplasamentului.

Art. 5.5.   Neinceperea lucrărilor în perioada avizată atrage după sine pierderea valabilităţii avizului de executare lucrari - sapatura  aferente reţelelor tehnico-edilitare. În acest caz, solicitantul este obligat să solicite un nou aviz.

Art. 5.6. Avizul executare lucrari - sapatura  lucrări aferente reţelelor tehnico-edilitare, se poate prelungi o singură dată ( fara percepere de taxa) din motive temeinic justificate.

Art. 5.7.  Avizul de prelungire se va emite în baza unei cereri în următoarele condiţii:

                  -  în cerere se vor specifica motivele care au condus la necesitatea prelungirii;

                  -  data de continuare a lucrărilor să fie consecutivă celei de terminare a lucrărilor din avizul iniţial cu obligatia ca lucrarile sa fie demarate, in derulare.

                 - perioada de prelungire să fie cel mult egală cu cea din avizul iniţial;

                 - la cererea de prelungire se va anexa Avizul excutare lucrari - săpătură  aferent reţelelor tehnico - edilitare iniţial, în copie.

Art. 5.8. Avizul  pentru ocuparea domeniului public/privat  


 a) - Agentii economici /persoane fizice care solicita acordul  de ocupare temporara a terenului apartinand domeniului public si privat  ocazional, contra cost, pe o perioada de timp determinata, fara licitatie publica   cu materiale de constructii ( ex.nisip, balast, caramizi, material lemnos, schele, etc) precum si ocuparea terenurilor pe domeniu public/privat in in vederea  efectuarii comertului stradal ocazional in fata spatiilor comerciale de alimentatie publica autorizate sau alte scopuri vor depune la Primaria orasului Azuga o cerere.  

                    b) – cererea trebuie sa cuprinda numele si prenumele solicitantului, adresa, nr.telefon, suprafata ocupata, perioada pentru care se solicita ocuparea temporara a domeniului public/privat
                    c) -  taxa pentru ocuparea terenurilor cu   chioscuri , tonete inchise/deschise, tarabe, etc, nu exonereaza agentul economic/persoana fizica privind obtinerea certificatului de urbanism si a autorizatiei de construire daca specificul amenajarii propuse impune autorizarea in conditiile Legii nr.50/1991 privind autorizarea constructiilor, republicata, cu modificarile si completarile ulterioare.

                   d) – achitarea taxei pentru ocuparea temporara a domeniului public/privat   se face anticipat odata cu aprobarea cererii.
                e) Cuantumul taxei  pentru ocuparea domeniului public/privat  este urmatorul 


 - ocupare ocazionala, contra cost, pe o perioada de timp determinata, fara licitatie publica  cu materiale de constructii sau in alte scopuri                   8 lei mp/zi    

 - ocupare in vederea  efectuarii comertului stradal ocazional in fata spatiilor comerciale de alimentatie publica autorizate.

      -
 30 lei/luna sau fractiune de luna,  terenuri ocupate pana la 2 mp, 

                    -     90 lei /luna sau fractiune de luna, terenuri ocupate intre 2 mp si 5 mp,        

Art.11 Pentru lucrarile de investitii finantate din bugetul local nu se percep taxe.    
                   f) Taxa pentru ocuparea temporara a domeniului public/privat  se achita astfel :

· Numerar, la casieria Primariei Orasului Azuga – Compartiment Venituri

· Prin virament bancar:

· In contul : RO96TREZ52921160250XXXXX  

· deschis la TREZORERIA BUSTENI

· Beneficiar: PRIMARIA ORAS AZUGA

· CUI 2843850

Capitolul 6 - Procedura privind obţinerea Avizului de execuţie a lucrărilor -sapatura aferent reţelelor tehnico-edilitare în regim de urgenţă (avarie), pe domeniul public al orasului Azuga

Art.6.1.   În cazul unor defecţiuni accidentale la reţelele tehnico-edilitare, deţinătorii acestora au

obligaţia de a solicita avizul de executare lucrari-sapatura  aferent reţelelor tehnico-edilitare pentru

lucrări în regim de urgenţă (avarie).

Art.6.2    Lucrările în regim de urgenţă se avizează în baza unei cereri purtand rezolutia primarului, care va fi urmarita prin Compartimentului Urbanism al Primăriei orasului Azuga, respectiva cerere aprobată, ţinând loc de aviz executare lucrari - săpătură aferent reţelelor tehnico-edilitare pentru lucrări în regim de urgenţă (avarie).

               Pe cerere se vor preciza următoarele:

             - adresa la care se solicită intervenţia, zona afectată de lucrări (carosabil, trotuar, alee, parcare, spaţiu verde), caracteristicile zonei (asfalt, beton, balast, pământ, dale, plăci), suprafaţa estimată a fi afectată (în mp), durata de execuţie a lucrărilor, data recepţiei acestora (privind aducerea la starea iniţială a zonelor afectate) cu participarea reprezentantului Primariei orasului Azuga (emitentul avizului), responsabilul lucrării din partea deţinătorului de reţele cu specificarea datelor de identificare ale acestuia (adresa de domiciliu, cartea de identitate, nr. de telefon), responsabilul tehnic cu execuţia.

Art. 6.3  Toate lucrările în regim de urgenţă vor fi semnalizate de către solicitant conform legislaţiei şi a normelor în vigoare.Termene de execuţie (cu aducerea zonei afectate la starea iniţială) este de 7 zile lucratoare.

Capitolul 7 - Avizul pentru restricţionarea circulaţiei

Art. 7. În situaţiile în care se impune restricţionarea circulaţiei rutiere, solicitantul Avizului executare lucrari- sapatura lucrări aferente reţelelor tehnico-edilitare în regim de urgenţă (avarii), are obligaţia de a solicita avizul Poliţiei orasului Azuga, conform reglementărilor legale în vigoare, în baza avizului emis de Primăria orasului Azuga.

Capitolul 8- Obligaţiile beneficiarului avizului executare lucrari-sapatura si conditiile de executie a lucrarilor impuse prin aviz.

 Art. 8.1.  Dovada refacerii infrastructurii (contractul pentru refacere sau după caz lista personalului specializat în refacerea drumului şi a utilajelor implicate la refacerea sistemului rutier) cu respectarea normativului tehnic în vigoare aferent categoriei drumului şi a materialelor din care este executat pe toată suprafaţa stabilită de administrator, cheltuielile de refacere fiind suportate de catre detinatorul avizului de săpătura. 
Art. 8.2. Executantul nu va incepe lucrarile fara a avea asigurata baza tehnico materiala completa

pentru punctul de lucru autorizat, precum si utilajele necesare pentru saparea/spargerea suprafetelor

de teren afectate de lucrare.

Art. 8.3 Beneficiarul se obligă să refacă zona afectată de spargere prin aşternere de balast si balast

stabilizator concomitent cu compactarea acestuia, etapă care va fi recepţionată înainte de refacerea suprastructurii rutiere.                                                                                                              
  Art. 8.4. Pamantul si celelalte materiale rezultate din sapaturi vor fi evacuate imediat si duse in

locurile stabilite de autoritatea publica locala.

Art. 8.5. Rigolele de preluare a apelor pluviale, santurile vor fi mentinute curatate.

Art. 8.6. Executantul va lua masuri pentru asigurarea securitatii pietonilor si autovehiculelor care

circula prin zona lucrarilor folosind indicatoarele de circulatie si mijloacele de semnalizare legale

adecvate pentru timp de zi si de noapte conform proiectului de semnalizare prezentat la obţinerea

avizului.

Art 8.7. Beneficiarul lucrarii trebuie sa solicite acordul si asistenta tuturor celor care detin instalatii aeriene, subterane sau constructii de orice fel aflate in zona de lucru.

Art 8.8. În situatia in care in timpul lucrarilor se vor descoperi edificii arheologice, sau retele

edilitare de care nu s-a avut cunostinta la momentul eliberarii avizului, lucrarile se vor opri imediat

si se va anunta autoritatea publica locala/operatorul si proprietarii/administratorii retelelor.

Art 8.9 (1) Drumurile, trotuarele si spatiile verzi se vor aduce la forma initiala, atunci cand toate lucrarile sunt terminate dar nu mai tarziu de data stabilita in Avizul de executie a lucrarilor aferente retelelor tehnico-edilitare. 

          (2) Titularul avizului răspunde de refacerea eventualelor reţele subterane care pot fi

deteriorate în timpul execuţiei, corelat cu avizele de coexistenţă.

         (3) Lucrarea va incepe numai dupa marcarea şi semnalizarea zonei de lucru.

Art 8.10.  -   (1)Termenul de garantie pentru lucrarile executate aferente interventiei pe domeniul public sau privat al Primariei orasului Azuga este de 2 ani de la data receptiei lucrarilor privind aducerea terenului afectat la starea initiala. 

                 -   (2) Beneficiarul avizului are obligatia de a lua toate masurile de remediere a zonelor afectate de lucrari in aceasa perioada, respectiv surpari, cedari,valuriri etc.

Art 8.11. - (1) Lucrarea nereceptionată se considera nepreluata si ramane in continuare in sarcina

executantului pana la incheierea procesului verbal de receptie la terminarea lucrarilor.

                 -   (2) În cazul in care recepţia lucrării nu poate fi realizată ca urmare a faptului că termenul de executie impus in avizul de spargere este depasit de către beneficiar cu 5 zile, autoritatea publicălocală/ operatorul va dispune refacerea la starea initiala a zonei afectate de lucrari pe cheltuiala detinatorului /administratorului de retele sau a executantului lucrării.

                -  (3) În situaţia în care beneficiarul avizului nu respectă condiţiile împuse în avizul de executare lucrari-spargere sau după caz măsurile impuse prin procesul verbal de constatare a contravenţiei, autoritatea publică locală va dispune refacerea la starea initiala a zonei afectate de lucrari pe cheltuiala detinatorului /administratorului de retele sau a executantului lucrării.

      -  (4) Recuperarea costurilor aferente refacerii prevăzute la alin. 2 şi alin. 3 ale prezentului articol, se va realiza cu prioritate din garanţia de buna executie in cazul obiectivelor de investitii sau printr-o actiune adresata instantelor de judecata.

Capitolul 9 – Recepţia lucrărilor privind aducerea terenului afectat de lucrări la starea

iniţială sau ocupat temporar

Art. 9.1. (1)  Beneficiarul lucrărilor are obligaţia să asigure Recepţia lucrărilor privind aducerea

terenului afectat de lucrări la starea iniţială atunci când toate lucrările sunt terminate dar nu mai

 tarziu de data stabilită în Avizul de executare lucrari-sapatura aferent reţelelor tehnico-edilitare,

respectiv să convoace cu 24 de ore înainte de data de finalizare a lucrarilor comisia de recepţie a lucrărilor privind aducerea terenului la starea iniţială

             (2)  La terminarea perioadei de ocupare a domeniului public, agentii economici/ persoane fizice sau juridice vor depune o adresa in acest sens si care trebuie sa fie verificata pe teren de o persoana din cadrul Primariei orasului Azuga – Compartiment Urbanism in teremen de 2 zile.   

            ( 3)  Comisia de recepţiepentru lucrările aferente reţelelor tehnico-edilitare pentru care a fost emis aviz de executare lucrari-sapatura, comisia de recepţie va fi formată din: beneficiarul avizului eliberat, reprezentantul Primăriei orasului Azuga din cadrul Compartimentul Urbanism emitent al avizului, reprezentantul administratorului/proprietarului reţelei tehnico-edilitare aferente;
Capitolul 10 - Sanctiuni

Art.10. Constituie contraventii urmatoarele fapte si se sanctionează după cum urmează:

     a)- executarea săpăturilor pe domeniul public sau privat al orasului Azuga, carosabil, trotuar

sau zonă verde fără aviz de executare lucrari – sapatura, constituie contraventie si se sanctionează cu amendă de la 500 lei la 1000 lei pentru persoanele juridice si de la 100 lei la 500 lei pentru persoanele fizice;

     b)- nerespectarea termenelor de refacere a infrastructurii impus prin avizul de executare lucrari - sapatura, cu amendă între 500 lei -1000 lei pentru persoanele juridice si de la 100 lei la 500 lei pentru persoanele juridice;

    c) -nerespectarea curateniei in zona de lucru, cu amendă de la 500 lei-1000 lei pentru persoanele

juridice si de la 100 lei la 500 lei pentru persoanele fizice;

    d)- nerespectarea termenului de solicitare a prelungirii avizului de executare lucrari -  săpătură, cu amendă de la 500 lei-1000 lei pentru persoanele juridice si de la 100 lei la 500 lei pentru persoanele fizice;

    e) - nerespectarea straturilor de infrastructură conform normativelor in vigoare cu amendă de la 1000 lei la 2000 lei pentru persoanele juridice si de la 200 lei la 800 lei pentru persoanele fizice;

   f)  - depozitarea pe domeniul public a orasului Azuga a materialelor de constructii fara a detine acord de ocupare temporara a domeniului public/privat se sanctioneaza cu amenda de la 500 la 1000 lei pentru persoane juridice si de la 100 la 500 lei pentru persoane fizice.
   g) - amplasarea pe terenurile apartinand domeniului public /privat al orasului Azuga a orice fel de constructii provizorii  chioscuri, tonete inchise /deschise, tarabe, etc), precul si ocuparea domeniului public/privat in alte scopuri si cu materiale de constructii, fara a detine acord de ocupare temporara a domeniului public/privat, se sanctioneaza la prima abatere cu avertisment, apoi cu amenda de la 500 la 1000 lei pentru persoane juridice si de la 100 lei la 500 lei pentru persoane fizice.

  h) -  neaducerea terenului la starea initiala, dupa terminarea lucrarilor precum si nerealizarea

lucrarilor de curatare, amenajare ori degajare, dupa caz, a amplasamentului si/sau a terenurilor

adiacente ocupate temporar pe durata executiei, o data cu incheierea lucrarilor de baza cu

amendă de la 1000 lei la 2000 lei pentru persoanele juridice si de la 200 lei la 800 lei pentru

persoanele fizice;

i) - impiedicarea ori sustragerea de la efectuarea controlului, prin interzicerea accesului organelor

de control abilitate sau prin neprezentarea documentelor si a actelor solicitate, cu amendă de la

1000 lei la 2000 lei pentru persoanele juridice si de la 200 lei la 800 lei pentru persoanele

fizice;

 Capitolul 11.  Controlul, constatarea si sancţionarea contraventiilor.
     Art.11  (1) Controlul, constatarea si sancţionarea abaterilor de la prezentul regulament cade in sarcina personalului angajat al autorităţii publice  de la Compartimentul Urbanism , imputerniciti prin dispozitia Primarului si/sau reprezentanti ai Politiei Locale oras Azuga.

                 (2) Pe baza procesului verbal de constatare, care constituie titlu executoriu, se va proceda la incasarea contravalorii amenzii prin Compartimentul Impozite si taxe locale.

                  (3)  In masura in care prin prezentul regulament nu se dispune altfel, sunt aplicabile prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari, cu modificarile ulterioare.

Capitolul 12 – Taxa  pentru sapatura in infrastructura domeniului public percepute pentru eliberarea Avizului de executie lucrari - sapatura aferent retelelor tehnico -edilitare 

.  

Art.12.1  Administratorul/deţinătorul retelelor si persoanele fizice care au interventii prin care se sparge carosabilul vor plati si se va achita o garantie de buna executie care va fi restituita in baza procesului verbal de receptie privind aducerea terenului la starea initiala, in termen de 30 de zile de la receptie. Cuantumul garantiei de buna executie se va calcula in conformitate cu prevederile Regulamentului privind interventiile in infrastructura domeniului public aprobat prin HCL 93/24.06.2020. 

Art.12.2  Garantia se va returna la cerere in conformitate cu prevederile Regulamentului privind interventiile in infrastructura domeniului public aprobat prin HCL 93/24.06.2020.

(3)  Pentru lucrarile de investitii finantate din bugetul local nu se percep taxe.      
Art.12.3 Cuantumul taxei  pentru sapatura in infrastructura domeniului public este urmatorul :

 - persoane fizice 60 lei
 - persoane juridice 180 lei

Art.12.4 Taxa pentru sapatura in infrastructura domeniului public se achita astfel :

· Numerar, la casieria Primariei Orasului Azuga – Compartiment Venituri

· Prin virament bancar:

· In contul : RO96TREZ52921160250XXXXX  

· deschis la TREZORERIA BUSTENI

· Beneficiar: PRIMARIA ORAS AZUGA

· CUI 2843850

  Preşedinte de ședință


                      Contrasemnează  Secretar general 

                Nicolae PASCU




 Alina Georgiana LAZĂR

